Diari Oficial de la Generalitat Valenciana


Sumari del DOGV 8077, del 05-07-2017 (2017/5197)

RESOLUCIÓ de 7 de juny de 2017, de la Subdirecció General de Relacions Laborals de la Direcció General de Treball i Benestar Laboral, per la qual es disposa el registre i publicació de l'Acord de la Comissió d'Interpretació, Vigilància i Estudi (CIVE) del II Conveni col·lectiu per al personal laboral al servei de l'Administració autonòmica, d'adhesió a l'Acord de 3 de febrer de 2017, de la Mesa Sectorial de Funció Pública, sobre el II Pla d'igualtat de dones i hòmens de l'Administració de la Generalitat (codi: 08841405093187).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8077

Data del DOGV
:   05-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5197


Data del document
:   07-06-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 7 de juny de 2017, de la Subdirecció General de Relacions Laborals de la Direcció General de Treball i Benestar Laboral, per la qual es disposa el registre i publicació de l'Acord de la Comissió d'Interpretació, Vigilància i Estudi (CIVE) del II Conveni col·lectiu per al personal laboral al servei de l'Administració autonòmica, d'adhesió a l'Acord de 3 de febrer de 2017, de la Mesa Sectorial de Funció Pública, sobre el II Pla d'igualtat de dones i hòmens de l'Administració de la Generalitat (codi: 45608001806638). [2017/5197]  
  
Vist el text de l'Acord de la Comissió d'Interpretació, Vigilància i Estudi (CIVE) del II Conveni col·lectiu per al personal laboral al servei de l'Administració autonòmica, d'adhesió a l'Acord de 3 de febrer de 2017, de la Mesa Sectorial de Funció Pública, sobre el II Pla d'igualtat de dones i hòmens de l'Administració de la Generalitat, subscrit per les representacions de l'Administració de la Generalitat i de les organitzacions sindicals Unió General de Treballadors del País Valencià (UGT-PV) i Comissions Obreres del País Valencià (CC.OO.PV), com a integrants de la CIVE i la Central Sindical Independiente y de Funcionarios (CSI·F), per tindre la condició de representativa en l'àmbit del personal laboral de l'Administració de la Generalitat, i de conformitat amb el que disposa l'article 90, apartats 2 i 3 del text refós de la Llei de l'Estatut dels Treballadors, aprovat pel Reial decret legislatiu 2/2015, de 23 d'octubre, l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb el que estableix l'article 51.1 de l'Estatut d'Autonomia de la Comunitat Valenciana; el Decret 157/2015, de 18 de setembre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i l'article 4.3 de l'Ordre 37/2010, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 7 de juny de 2017.- El subdirector general de Relacions Laborals: Juan Ignacio Soler Tormo.  
  
  
  
Acord d'adhesió de la Comissió d'Interpretació, Vigilància i Estudi del II Conveni Col·lectiu i del sindicat que ostenta la condició de representatiu en l'àmbit del personal laboral de l'Administració de la Generalitat, a l'Acord de 3 de febrer de 2017, de la Mesa Sectorial de Funció Pública, sobre el II Pla d'igualtat de dones i hòmens de l'Administració de la Generalitat  
  
Reunides a València, el 3 de febrer de 2017, en l'àmbit de la Comissió d'Interpretació, Vigilància i Estudi del II Conveni Col·lectiu (CIVE), les representacions de l'Administració de la Generalitat i de les organitzacions sindicals Unió General de Treballadors del País Valencià (UGT-PV) i Comissions Obreres del País Valencià (CC.OO.PV), com a integrants de la CIVE i la Central Sindical Independiente y de Funcionarios (CSI·F), per ostentar la condició de representativa en l'àmbit del personal laboral de l'Administració de la Generalitat, de conformitat amb allò que disposa l'article 7.2 de la Llei orgànica 11/1985, de 2 d'agost, de llibertat sindical.  
De conformitat amb el que estableix l'article 38.8 Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic (TRLEBEP), així com l'article 83.3 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, i l'article 2 in fine i article 4 del vigent Conveni col·lectiu.  
  
Vist l'acord aconseguit en la Mesa Sectorial de Funció Pública, de 3 de febrer de 2017, sobre el II Pla d'igualtat de dones i hòmens de l'Administració de la Generalitat, les parts firmants,  
  
ACORDEN  
  
Incorporar el contingut de l'Acord de 3 de febrer de 2017, de la Mesa Sectorial de Funció Pública, sobre el II Pla d'igualtat de dones i hòmens de l'Administració de la Generalitat al vigent conveni col·lectiu, per a la seua aplicació al personal laboral regit per aquest, una vegada aprovat pel Consell i adoptades, si és el cas, les corresponents normes de desplegament.  
  
Per la Generalitat,  
La directora general de Funció Pública i Presidenta de la CIVE: Eva Coscollá Grau.  
  
Per les organitzacions sindicals,  
Per UGT-PV  
Francisco Chapa Nebreda  
Per CC.OO.PV   
Jacinto Martínez Abad  
Per CSI·F  
Julio Tamayo Muñoz